Pr. 1: Vypočítajte rozdiel miestnych a pásmových časov dvoch miest A a B, ak cez mesto A prechádza poludník 17° západnej geografickej dĺžky a cez mesto B poludník 17° východnej geografickej dĺžky.

Pr. 2: Na mape v mierke 1: 25 000 je vzdialenosť sídel 45 mm, koľko metrov meria táto vzdialenosť v skutočnosti?

Pr. 3: Vzdušná vzdialenosť dvoch ostrovov v Egejskom mori je 19,5 km. Aká bude táto vzdialenosť na mape v mierke 1: 5 000 000?

Pr. 4: Ktorá z planét slnečnej sústavy sa najviac podobá Zemi a) veľkosťou b) dobou rotácie?

Pr. 5: a) Vypíšte tie geovedy, ktoré okrem geografie skúmajú jednotlivé geosféry Zeme: geológia, fyzika, matematika, geochémia, psychológia, geometria, geofyzika.

b) Vypíšte tie vedné disciplíny, ktoré pri svojich výskumoch uplatňujú priestorové hľadisko tak ako geografia: geometria, geodézia, astronómia, chémia, filozofia, filológia.

Pr. 6: Z uvedených dvojíc miest vyber to, v ktorom je neskôr pravé poludnie: Bratislava – Košice, Berlín – Varšava, Londýn – Peking, New York – Lisabon.

Pr. 7: Na ktorom póle trvá dlhšie polárna noc? O koľko dní?

Pr. 8: Zima na južnej pologuli je (správne vypíšte): dlhšia, miernejšia, kratšia, chladnejšia. Vysvetlite prečo!

Pr. 9: Z uvedených dvojíc miest podčiarknite to z nich, v ktorom dňa 23.8. bude dlhší deň a kratšia noc: Bratislava – Rím, Paríž – Alžír, Buenos Aires – Los Angeles, Sydney – Tókio.

Pr. 10: Uveďte správny dátum v prípade, že prejdeme dátumovú hranicu:

1. 3.9. o 20,00 hod. zo západnej na východnú pologuľu
2. 10.4. o 4, 00 hod. z východnej na západnú pologuľu

Pr. 11: Aký je časový rozdiel medzi najzápadnejším miestom SR, ktorého súradnice sú ............ a najvýchodnejším miestom ......................

Pr. 12: Aký bude miestny čas na mieste A = 50°36´s.š. a 18°43´v. d., keď na mieste B = 48°12´ j.š. a 27°07´v.d. je práve 13 h 11 min miestneho času?

Pr. 13: Aký bude pásmový čas v Prešove (49°00´s.š. a 21°15´v.d.) v momente hornej kulminácie Slnka (pravé poludnie)?

Pr. 14: Aký dátum bude ráno o 6,00 hod., keď sme večer 5.6. o 22,00 hod. prestúpili dátumovú hranicu:

1. zo západnej na východnú pologuľu
2. z východnej na západnú pologuľu

Pr. 15: Na mape v mierke 1: 50 000 je zakreslené jazero, ktoré má plochu 3 cm2. Aká je skutočná plocha jazera? Vyjadrite ju v km2.

Pr. 16: Vypočítajte, pod akým uhlom dopadajú slnečné lúče na zemský povrch:

1. 22. júna v Lusake (15°24´j. g. š.)
2. 22. júna v Pekingu (40°04´s. g. š.)
3. 23. septembra v Sydney (33°52´j. g. š.)
4. 23. septembra v Seattli (47°42´s. g. š.)

Pr. 17: Časový rozdiel medzi Londýnom a Melbourne je 10 hodín. Ak je v Londýne 14.00 hodín, v Melbourne je .................. . V Perthe na západnom pobreží Austrálie je .......... hodín.

Pr. 18: Vypočítajte, koľko je hodín podľa miestneho času v Bratislave (17°05´v. g. d.), keď je v Londýne 15.00 h.